UPUTE I OBAVIJESTI O PROVEDBI NATJEČAJA

**OPIS POSLOVA I PODACI O PLAĆI**

1. Upravni odjel za financije, gospodarstvo i poljoprivredu

Radno mjesto:

**Pročelnik za financije, gospodarstvo i poljoprivredu**

1. **OPIS POSLOVA**

- Rukovodi Upravnim odjelom i rješava najsloženije poslove iz nadležnosti istoga, organizira u skladu sa zakonom i drugim propisima vođenje financijskih i knjigovodstvenih poslova i računovodstva proračuna. koordinira i sudjeluje u izradi, izmjenama i dopunama Proračuna, brine o osposobljavanju i usavršavanju službenika te o unaprjeđenju i poboljšavanju uvjeta rada, ocjenjuje djelatnike kojima je neposredno nadređen te je za svoj rad odgovoran gradonačelniku,

- priprema izvješće o izvršenju proračuna, kontrolira izvanbilančnu evidenciju dugovanja i potraživanja, koordinira plaćanje dospjelih obveza, organizira poslove obračuna i isplate plaća i naknade djelatnicima

- obavlja poslove u svezi FMC i koordinatora za sastavljanje Izjave o fiskalnoj odgovornosti

- proučava i stručno obrađuje složenija pitanja i probleme iz djelokruga upravnog tijela, predlaže i obrazlaže odluke, mjere i aktivnosti iz nadležnosti upravnog tijela te provodi i realizira odluke gradonačelnika i gradskog vijeća iz svoje nadležnosti

- Prati stanje iz djelokruga Upravnoga odjela i predlaže odgovarajuće mjere

- obavlja i druge poslove iz djelokruga Upravnog odjela po nalogu gradonačelnika

# PODACI O PLAĆI

Podaci o plaći radnog mjesta propisani su i Odluke o koeficijentima za obračun plaća službenika i namještenika (Službeni vjesnik Vukovarsko-srijemske županije broj 1/18) i Odluke o izmjenama i dopunama Odluke o koeficijentima za obračun plaća službenika i namještenika (Službeni vjesnik Vukovarsko-srijemske županije broj 24/18). Slijedom navedenog plaću službenika čini umnožak osnovice za obračun plaća koja iznosi 4.500,00 kn i koeficijenta složenosti poslova koji iznosi 2,85.

# PRETHODNA PROVJERA ZNANJA I SPOSOBNOSTI

Prethodna provjera znanja i sposobnosti obuhvaća:

* + pisano testiranje
  + intervju s Povjerenstvom za provedbu natječaja

1. **Pravni i drugi izvori za pripremu kandidata za pisano testiranje**

**OPĆI DIO**

* *Ustav Republike Hrvatske ( NN 56/90, 135/97, 8/98,  113/00, 124/00, 28/01, 41/01, 55/01, 76/10, 85/10, 05/14 )*
* *Zakon o općem upravnom postupku ( NN 47/09)*
* *Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)*
* *Statut Grada Otoka (Službeni vjesnik Vukovarsko-srijemske županije broj 13/09, 4/13, 6/18* i Službeni vjesnik Grada Otoka broj 02/20, 02/21 i 03/21 *)*
* *Uredba o uredskom poslovanju (NN 75/21)*

**POSEBNI DIO**

* 1. *Zakon o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)*
  2. *Zakon o proračunu (Narodne novine, br. 144/21)*
  3. *Zakon o financiranju jedinica lokalne i područne (regionalne) samouprave (Narodne novine, br. 127/17 i 138/20)*
  4. *Zakon o lokalnim porezima (Narodne novine, br. 115/16 i 101/17)*
  5. *Opći porezni zakon (Narodne novine, br. 115/16, 106/18, 121/19, 32/20 i*

*42/20)*

1. *Zakon o porezu na dohodak (Narodne novine, broj 115/16, 106/18, 121/19, 32/20 i 138/20)*
2. *Zakon o fiskalnoj odgovornosti (Narodne novine, broj 111/18)*
3. *Zakon o javnoj nabavi (NN 120/16)*

# Pravila prethodne provjere znanja

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete natječaja.

* Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.
* Po utvrđivanju identiteta, kandidatima će biti podijeljena pitanja za pisano testiranje.
* Pisano testiranje traje 45 minuta.
* Za vrijeme pisanog testiranja nije dopušteno: koristiti se ikakvom literaturom odnosno bilješkama; koristiti mobitel ili druga komunikacijska sredstva; napuštati prostoriju u kojoj se provjera odvija; razgovarati s ostalim kandidatima ili na ikoji drugi način remetiti koncentraciju kandidata.
* Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja, a njihov rezultat i rad povjerenstvo neće bodovati.
* Na pisanom testiranju kandidati mogu maksimalno dobiti 10 bodova. Smatra se da su kandidati položili ako su dobili najmanje 5 bodova. Kandidati koji su uspješno položili testove, pristupit će razgovoru s povjerenstvom (intervju).
* Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se od 1 do 10 bodova.
* Kandidati koji su pristupili testiranju imaju pravo uvida u rezultate provedenog postupka.

Nakon provedenog pisanog testiranja i intervjua, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju bodova ostvarenih na testiranju i intervjuu. Povjerenstvo dostavlja Gradonačelniku Grada Otoka Izvješće o provedenom postupku i rang listu kandidata, koje potpisuju svi članovi povjerenstva. Gradonačelnik donosi rješenje o imenovanju pročelnika Upravnog odjela za financije, gospodarstvo, koje će biti dostavljeno svim kandidatima prijavljenim na natječaj.

Protiv rješenja o imenovanju pročelnika žalba nije dopuštena, ali se može pokrenuti upravni spor u roku od 30 dana od dana dostave rješenja o imenovanju.

Vrijeme održavanja prethodne provjere znanja i sposobnosti kandidata bit će objavljeno na ovoj web-stranici te na oglasnoj ploči Grada Otoka, najkasnije pet dana prije održavanja provjere.

# Povjerenstvo za provedbu natječaja